CELEX: 62013CN0328
Language: el
Date: 2013-06-17 00:00:00
Title: Υπόθεση C-328/13: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 17 Ιουνίου 2013 — Österreichischer Gewerkschaftsbund κατά Wirtschaftskammer Österreich — Fachverband Autobus-, Luftfahrt- und Schifffahrtsunternehmungen

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/2
            
         Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 17 Ιουνίου 2013 — Österreichischer Gewerkschaftsbund κατά Wirtschaftskammer Österreich — Fachverband Autobus-, Luftfahrt- und Schifffahrtsunternehmungen
   (Υπόθεση C-328/13)
   2013/C 274/03
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Αιτούσα: Österreichischer Gewerkschaftsbund
   
      Καθού η αίτηση: Wirtschaftskammer Österreich — Fachverband Autobus-, Luftfahrt- und Schifffahrtsunternehmungen
   
      Προδικαστικά ερωτήματα
   
   
               α)
            
            
               Έχει η διάταξη του άρθρου 3, παράγραφος 3, της οδηγίας 2001/23/ΕΚ (1), κατά την οποία οι συμφωνηθέντες με συλλογική σύμβαση «όροι εργασίας» τηρούνται «ως αυτοί εφαρμόζονται και έναντι του εκχωρητή»«μέχρι την ημερομηνία της καταγγελίας ή λήξεως της συλλογικής συμβάσεως» την έννοια ότι καλύπτει και τους όρους εργασίας οι οποίοι περιλαμβάνονται σε συλλογική σύμβαση και κατά το εθνικό δίκαιο μετενεργούν επ’ αόριστον ακόμη και μετά την καταγγελία της εν λόγω συλλογικής συμβάσεως, για όσο χρόνο δεν τίθεται σε ισχύ άλλη συλλογική σύμβαση ή οι οικείοι εργαζόμενοι δεν συνάπτουν νέες ατομικές συμβάσεις εργασίας;
            
         
               β)
            
            
               Έχει η διάταξη του άρθρου 3, παράγραφος 3, της οδηγίας 2001/23/ΕΚ, την έννοια ότι η φράση «εφαρμογή άλλης συλλογικής συμβάσεως» του εκδοχέα καλύπτει και τη μετενέργεια της καταγγελθείσας συλλογικής συμβάσεως του εκδοχέα κατά την προεκτεθείσα έννοια;
            
         
      (1)  Οδηγία 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (ΕΕ L 82, σ. 16).